CELEX: C2006/331/02
Language: da
Date: 2006-12-30 00:00:00
Title: Forenede sager C-485/03 — C-490/03: Domstolens dom (Anden Afdeling) af 14. december 2006 — Kommissionen for De Europæiske Fællesskaber mod Kongeriget Spanien (Statsstøtte — støtteordning — uforenelig med fællesmarkedet — fristen for gennemførelse af Kommissionens beslutning — ophævelse af støtteordningen — indstilling af støtte, der endnu ikke er udbetalt — tilbagesøgning af allerede udbetalt støtte — absolut umulighed for gennemførelsen)

30.12.2006   
            
            
               DA
            
            
               Den Europæiske Unions Tidende
            
            
               C 331/1
            
         Domstolens dom (Anden Afdeling) af 14. december 2006 — Kommissionen for De Europæiske Fællesskaber mod Kongeriget Spanien
   (Forenede sager C-485/03 — C-490/03) (1)
   
   (Statsstøtte - støtteordning - uforenelig med fællesmarkedet - fristen for gennemførelse af Kommissionens beslutning - ophævelse af støtteordningen - indstilling af støtte, der endnu ikke er udbetalt - tilbagesøgning af allerede udbetalt støtte - absolut umulighed for gennemførelsen)
   (2006/C 331/02)
   Processprog: spansk
   Parter
   
      Sagsøger: Kommissionen for De Europæiske Fællesskaber (ved F. Castillo de la Torre og J.L. Buendía Sierra, som befuldmægtigede)
   
      Sagsøgt: Kongeriget Spanien (ved N. Díaz Abad, som befuldmægtiget)
   Sagens genstand
   Traktatbrud — manglende gennemførelse inden for den fastsatte frist af de fornødne foranstaltninger med henblik på gennemførelsen af artikel 2 og 3 i Kommissionens beslutning af 11. juli 2001 om den spanske stats støtteordning til fordel for virksomheder i Álava i form af et nedslag i skatten på 45 % af investeringsbeløbet (meddelt under nummer K(2001) 1759) (EFT 2002 L 296, s. 1) — skattemæssige foranstaltninger i det historiske område Àlava — forpligtelse til at tilbagesøge den støtte, der allerede er blevet udbetalt, og forpligtelse til at ophæve fremtidige udbetalinger
   Konklusion
   
               1)
            
            
               Kongeriget Spanien har tilsidesat sine forpligtelser i henhold til artikel 2 og 3 i de nedenfor nævnte beslutninger, da det ikke inden for de angivne frister har truffet alle de nødvendige foranstaltninger for at sikre gennemførelsen af de nævnte bestemmelser:
               
                           —
                        
                        
                           Kommissionens beslutning 2002/820/EF af 11. juli 2001 om den spanske stats støtteordning til fordel for virksomheder i Álava i form af et nedslag i skatten på 45 % af investeringsbeløbet (sag C-458/03)
                        
                     
                           —
                        
                        
                           Kommissionens beslutning 2002/892/EF af 11. juli 2001 om den spanske stats støtteordning for nyoprettede virksomheder i Álava (sag C-488/03)
                        
                     
                           —
                        
                        
                           Kommissionens beslutning 2003/27/EF af 11. juli 2001 om den spanske stats støtteordning til fordel for virksomheder i Vizcaya i form af et nedslag i skatten på 45 % af investeringsbeløbet (sag C-487/03)
                        
                     
                           —
                        
                        
                           Kommissionens beslutning 2002/806/EF af 11. juli 2001 om den spanske stats støtteordning for nyoprettede virksomheder i Vizcaya (sag C-490/03)
                        
                     
                           —
                        
                        
                           Kommissionens beslutning 2002/894/EF af 11. juli 2001 om den spanske stats støtteordning til fordel for virksomheder i Guipúzcoa i form af et nedslag i skatten på 45 % af investeringsbeløbet (sag C-486/03)
                        
                     
                           —
                        
                        
                           Kommissionens beslutning 2002/540/EF af 11. juli 2001 om den spanske stats støtteordning for nyoprettede virksomheder i Guipúzcoa (sag C-489/03).
                        
                     
         
               2)
            
            
               Kongeriget Spanien betaler sagens omkostninger.
            
         
      (1)  EUT C 21 af 24.1.2004.